02010R1255 — SL — 15.08.2017 — 003.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:





popravljena z:









▼B

▼M1

UREDBA KOMISIJE (EU) št. 1255/2010

z dne 22. decembra 2010

o določitvi podrobnih pravil za uporabo uvoznih tarifnih kvot za proizvode „baby beef“ s poreklom iz Bosne in Hercegovine, Hrvaške, Nekdanje jugoslovanske republike Makedonije, Črne gore, Srbije in s Kosova ( 2 )

▼B







Člen 1

1. Za obdobje od 1. januarja do 31. decembra se odprejo naslednje tarifne kvote:

(a) 9 400 ton „baby beefa“, izraženega v masi klavnih trupov, s poreklom iz Hrvaške;

(b) 1 500 ton „baby beefa“, izraženega v masi klavnih trupov, s poreklom iz Bosne in Hercegovine;

(c) 1 650 ton „baby beefa“, izraženega v masi klavnih trupov, s poreklom iz Nekdanje jugoslovanske republike Makedonije;

(d) 8 700 ton „baby beefa“, izraženega v masi klavnih trupov, s poreklom iz Srbije;

(e) 800 ton „baby beefa“, izraženega v masi klavnih trupov, s poreklom iz Črne gore;

▼M1

(f) 475 ton „baby beefa“ izraženega v masi klavnih trupov, s poreklom iz carinskega območja Kosova ( 3 ).

▼M1

Kvote iz prvega pododstavka imajo zaporedne številke 09.4503, 09.4504, 09.4505, 09.4198, 09.4199 oziroma 09.4200.

▼B

Za dodeljevanje teh kvot se 100 kilogramov žive mase šteje kot enakovredno 50 kilogramom mase trupa.

2. Carina, ki se uporablja po kvotah iz odstavka 1, je 20 % carine ad valorem in 20 % posebne carine, kakor je določena v skupni carinski tarifi.

3. Uvoz po kvotah iz odstavka 1 je rezerviran za nekatere žive živali in nekatere vrste mesa, ki sodijo pod oznake KN iz Priloge III k Stabilizacijsko-pridružitvenemu sporazumu s Hrvaško, iz Priloge III k Stabilizacijsko-pridružitvenemu sporazumu z Nekdanjo jugoslovansko republiko Makedonijo, iz Priloge II k Stabilizacijsko-pridružitvenemu sporazumu s Črno goro, iz Priloge II k Začasnemu sporazumu z Bosno in Hercegovino ter iz Priloge II k Začasnemu sporazumu s Srbijo:

— ex 0102 90 51 , ex 0102 90 59 , ex 0102 90 71 in ex 0102 90 79 ,

— ex 0201 10 00 in ex 0201 20 20 ,

— ex 0201 20 30 ,

— ex 0201 20 50 .

Člen 2

Uporabljajo se poglavje III Uredbe (ES) št. 1301/2006 ter uredbi (ES) št. 376/2008 in (ES) št. 382/2008, razen če ni v tej uredbi določeno drugače.

Člen 3

1. V razdelku 8 zahtevka za uvozno dovoljenje in uvoznega dovoljenja mora biti navedena država porekla, navedba „da“ pa se označi s križcem. Za dovoljenja velja obveznost uvoza iz navedene države.

Razdelek 20 zahtevkov za uvozna dovoljenja in dovoljenj prikazuje enega od vpisov v Prilogi I.

2. Izvirnik potrdila o pristnosti, sestavljenega v skladu s členom 4, in njegovo kopijo je treba predložiti pristojnemu organu skupaj z zahtevkom za prvo uvozno dovoljenje, povezano s potrdilom o pristnosti.

Potrdila o pristnosti se smejo uporabiti za izdajo več kakor enega uvoznega dovoljenja za količine, ki ne presegajo količin, navedenih v potrdilu. Kadar se na podlagi enega potrdila izda več kakor eno dovoljenje, pristojni organ:

(a) v potrdilo o pristnosti vnese dodeljeno količino;

(b) zagotovi, da se vsa uvozna dovoljenja v zvezi z zadevnim potrdilom izdajo na isti dan.

3. Pristojni organi lahko izdajo uvozna dovoljenja šele potem, ko so se prepričali, da podatki na potrdilih o pristnosti ustrezajo podatkom, ki jih vsak teden dobijo od Komisije o zadevnem uvozu. Dovoljenja se izdajo takoj zatem.

Člen 4

1. Vse zahtevke za uvozna dovoljenja po kvotah iz člena 1 spremljajo potrdila o pristnosti, ki so jih izdali organi države izvoznice iz Priloge II k tej uredbi, ki potrjujejo, da ima blago poreklo v navedeni državi in ustreza opredelitvi iz ustreznega besedila, tj. Priloge III k Stabilizacijsko-pridružitvenemu sporazumu s Hrvaško, Priloge III k Stabilizacijsko-pridružitvenemu sporazumu z Nekdanjo jugoslovansko republiko Makedonijo, Priloge II k Stabilizacijsko-pridružitvenemu sporazumu s Črno goro, Priloge II k Začasnemu sporazumu z Bosno in Hercegovino oziroma Priloge II k Začasnemu sporazumu s Srbijo.

2. Potrdila o pristnosti se sestavijo v izvirniku in dveh kopijah ter natisnejo in izpolnijo v enem od uradnih jezikov Unije v skladu z ustreznim vzorcem iz prilog III do VII za zadevne države izvoznice. Lahko so natisnjena in izpolnjena tudi v uradnem jeziku ali enem od uradnih jezikov države izvoznice.

Pristojni organi države članice, v kateri se vloži zahtevek za uvozno dovoljenje, lahko zahtevajo, da se priskrbi prevod potrdila.

3. Izvirnik in kopije potrdila o pristnosti so lahko izpolnjeni strojno ali ročno. V slednjem primeru so napisani s črnilom in velikimi tiskanimi črkami.

Mere obrazca potrdila so 210 × 297 mm. Teža papirja ne sme biti manjša od 40 g/m2. Izvirnik je bele, prva kopija rožnate, druga pa rumene barve.

4. ►C1 Vsako potrdilo ima svojo serijsko številko, ki ji sledi naziv države izdajateljice. ◄

Kopije morajo imeti isto serijsko številko in isto ime kot izvirnik.

5. Potrdila so veljavna le, če jih pravilno potrdi organ za izdajo potrdil iz Priloge II.

6. Potrdila se štejejo za pravilno potrjena, če navajajo datum in kraj izdaje ter imajo žig organa za izdajo potrdil in podpis za to pooblaščene osebe ali oseb.

Člen 5

1. Organi za izdajo potrdil iz Priloge II:

(a) so kot takšni potrjeni s strani zadevne države izvoznice;

(b) preverijo v potrdilih navedene podatke;

(c) najmanj enkrat na teden pošljejo Komisiji vse podatke, ki omogočajo preverjanje vpisov v potrdila o pristnosti, zlasti v zvezi s številko potrdila, izvoznikom, prejemnikom, namembno državo, proizvodom (žive živali/meso), neto maso in datumom podpisa.

2. Komisija ponovno pregleda seznam v Prilogi II, če zahteve iz odstavka 1(a) niso več izpolnjene, če organ za izdajo potrdil ne izpolni ene ali več obveznosti, ki jih je dolžan izpolnjevati, ali če se določi nov organ za izdajo potrdil.

Člen 6

Potrdila o pristnosti in uvozna dovoljenja veljajo tri mesece od datuma izdaje.

Člen 7

Zadevna država izvoznica pošlje Komisiji vzorčne odtise žigov, ki jih uporabljajo organi izdaje, ter imena in podpise oseb, pooblaščenih za podpisovanje potrdil o pristnosti. Komisija sporoči navedene podatke pristojnim organom držav članic.

Člen 8

1. Z odstopanjem od drugega pododstavka člena 11(1) Uredbe (ES) št. 1301/2006 države članice obvestijo Komisijo:

(a) najpozneje do 28. februarja naslednjega leta o količinah proizvodov, vključno z obvestili o ničnih zahtevkih, za katere so bila uvozna dovoljenja izdana v prejšnjem obdobju uvozne tarifne kvote;

(b) najpozneje do 30. aprila naslednjega leta o količinah proizvodov, vključno z obvestili o ničnih zahtevkih, ki so zajete v neuporabljenih ali delno uporabljenih uvoznih dovoljenjih in ustrezajo razliki med količinami, označenimi na hrbtni strani uvoznih dovoljenj, in količinami, za katere so bila dovoljenja izdana.

▼M2

2. Države članice Komisiji sporočijo podrobnosti o količinah proizvodov, danih v prosti promet, v skladu s členom 4 Uredbe (ES) št. 1301/2006.

3. Obveščanje iz odstavka 1 se opravi v skladu z Uredbo Komisije (ES) št. 792/2009 ( 4 ), uporabijo pa se kategorije proizvodov iz Priloge V k Uredbi (ES) št. 382/2008.

▼B

Člen 9

Ta uredba začne veljati tretji dan po objavi v Uradnem listu Evropske unije.

Uporablja se od 1. januarja 2011.

Ta uredba je v celoti zavezujoča in se neposredno uporablja v vseh državah članicah.









PRILOGA I

Vpisi iz člena 3(1)

v bolgarščini : „Baby beef“ (Регламент (ЕC) № 1255/2010)

v španščini : „Baby beef“ (Reglamento (UE) no 1255/2010)

v češčini : „Baby beef“ (Nařízení (EU) č. 1255/2010)

v danščini : „Baby beef“ (Forordning (EU) nr. 1255/2010)

v nemščini : „Baby beef“ (Verordnung (EU) Nr. 1255/2010)

v estonščini : „Baby beef“ (Määrus (EL) nr 1255/2010)

v grščini : „Baby beef“ (Κανονισμός (ΕΕ) αριθ 1255/2010)

v angleščini : „Baby beef“ (Regulation (EU) No 1255/2010)

v francoščini : „Baby beef“ (Règlement (UE) no 1255/2010)

v italijanščini : „Baby beef“ (Regolamento (UE) n. 1255/2010)

v latvijščini : „Baby beef“ (Regula (ES) Nr. 1255/2010)

v litovščini : „Baby beef“ (Reglamentas (ES) Nr. 1255/2010)

v madžarščini : „Baby beef“ (1255/2010/EU rendelet)

v malteščini : „Baby beef“ (Regolament (UE) Nru 1255/2010)

v nizozemščini : „Baby beef“ (Verordening (EU) nr 1255/2010)

v poljščini : „Baby beef“ (Rozporządzenie (UE) nr 1255/2010)

v portugalščini : „Baby beef“ (Regulamento (UE) no 1255/2010)

v romunščini : „Baby beef“ (Regulamentul (UE) nr. 1255/2010)

v slovaščini : „Baby beef“ (Nariadenie (EU) č. 1255/2010)

v slovenščini : „Baby beef“ (Uredba (EU) št. 1255/2010)

v finščini : „Baby beef“ (Asetus (EU) N:o 1255/2010)

v švedščini : „Baby beef“ (Förordning (EU) nr 1255/2010)









PRILOGA II

Organi za izdajo potrdil:

— Republika Hrvaška: Croatian Agricultural Agency, Poljana Križevačka 185, 48260 Križevci, Hrvaška

— Bosna in Hercegovina:

— Nekdanja jugoslovanska republika Makedonija: Univerzitet Sv. Kiril I Metodij, Institut za hrana, Fakultet za veterinarna medicina, „Lazar Pop-Trajkov 5-7“, 1000 Skopje

— Srbija: „Jugoslovanski inštitut za higieno in tehnologijo mesa, Kačanskog 13, Beograd, Srbija“

— Črna gora: Veterinarska uprava, Bulevar Svetog Petra Cetinjskog br. 9, 81000 Podgorica, Črna gora

▼M1

— Kosovo ( 5 )

▼B









PRILOGA III









PRILOGA IV









PRILOGA V









PRILOGA VI









PRILOGA VII

▼M1









PRILOGA VIIa

►(1) M3

▼M2 —————